Хайнрих Хайне
Когато сутрин рано-рано…

Превод от немски: Димитър Стоевски, —

chitanka.info

Когато сутрин рано-рано

край малката ви къща свърна,

сърцето ми се радва, щом те

на малкия прозорец зърна.

Ти гледаш ме и сякаш питаш

с очите черни отдалече:

„Ти кой си и що става с тебе,

посърнал, непознат човече?“

Поет германски съм, когото

в Германия добре познават —

на първенците с имената

и мойто име споменават.

А туй, което става с мене,

в Германия с мнозина става;

сред всички най-големи мъки

и мойта мъка споменават.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.